《二月晦日惜春有感》
宋代·吴芾

春半年已除，旧闻诗人语。
老夫始信之，倍觉伤时序。
方春未来时，屈指朝朝数。
十分拟春来，欲与春为主。
那知事已乖，十日九风十。
纵得暂时晴，应酬纷万绪。
举眼看枝头，春事已如许。
还忆故园花，连年成间阻。
南园亦可人，虽美非吾土。
愿天早放归，容我老农圃。
月下与风前，对花歌且舞。
日日是青春，何必唱金缕。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。